ຄວາມຫວັງຂອງບັນດາສະມາຊິກສະພາແຫ່ງຊາດກ່ຽວກັບວາລະການຊັກຖາມລັດຖະມົນຕີ 4 ທ່ານ
ວັນທີ 6 ພະຈິກ, ກອງປະຊຸມສະໄໝສາມັນເທື່ອທີ 8, ສະພາແຫ່ງຊາດຫວຽດນາມຊຸດທີ XIV, ເລີ່ມຕົ້ນລາຍການ ຊັກຖາມ ແລະ ຕອບຄຳຊັກຖາມຂອງບັນດາສະມາຊິກສະພາແຫ່ງຊາດ.
ກອງປະຊຸມສະໄໝສາມັນຄັ້ງທີ 8 ສະພາແຫ່ງຊາດຊຸດທີ XIV (ພາບ: VGP)
ໃນລະຫວ່າງວັນທີ 6 – 8 ພະຈິກ, ລັດຖະມົນຕີ 4 ທ່ານຈະຕອບຄຳຊັກຖາມຕໍ່ສະພາແຫ່ງຊາດລວມມີ: ທ່ານ ຫງວຽນຊວັນເກື່ອງ ລັດຖະມົນຕີກະຊວງກະສິກຳ ແລະ ພັດທະນາຊົນນະບົດ, ທ່ານເຈິ່ນຕ໊ວນແອັງ ລັດຖະມົນຕີກະຊວງອຸດສາຫະກຳ ແລະ ການຄ້າ, ທ່ານ ເລວິງເຕິນ ລັດຖະມົນຕີກະຊວງ ພາຍໃນ ແລະ ທ່ານ ຫງວຽນແມ້ງຮຸ່ງ ລັດຖະມົນຕີກະຊວງຖະແຫຼງຂ່າວ ແລະ ການສື່ສານ. ຢູ່ນອກກອງປະຊຸມ, ສະພາແຫ່ງຊາດ, ບັນດາສະມາຊິກຕັ້ງຄວາມຫວັງວ່າ ວາລະຊັກຖາມຈະດຳເນີນໄປດ້ວຍຈິດໃຈສັດຊື່ບໍລິສຸດກົງໄປກົງມາ, ປະກອບສ່ວນເຂົ້າໃນການແກ້ໄຂບັນດາບັນຫາທີ່ພວມເກີດຂຶ້ນໃນປັດຈຸບັນ ຕອບສະໜອງໄດ້ຄວາມມຸ່ງມາດປາດຖະໜາຂອງສະມາຊິກສະພາແຫ່ງຊາດ ແລະ ຜູ້ທີ່ມີສິດເລືອກຕັ້ງ.
ທ່ານເຈິ່ນວັນໝາວ, ສະມາຊິກສະພາແຫ່ງຊາດແຂວງເງະອານໃຫ້ຮູ້ວ່າ:
ຂ້າພະເຈົ້າສົນໃຈທີ່ສຸດເຖິງວິທີການເຮັດໃຫ້ ກົງຈັກການບໍລິຫານກະທັດຮັດ, ການຍົກສູງປະສິດທິພາບ, ປະສິດທິຜົນຂອງບັນດາອົງການລັດນັບແຕ່ຂັ້ນສູນກາງລົງຮອດຂັ້ນທ້ອງຖິ່ນຂອງ 2 ກຸ່ມສິດອຳນາດແມ່ນ ອົງການທີ່ມີສິດອຳນາດ ແລະ ອົງການບໍລິຫານຂອງລັດ.
ມີສະມາຊິກສະພາແຫ່ງຊາດຫຼາຍທ່ານໄດ້ສົນໃຈເຖິງການປ່ຽນແປງໃໝ່ຂອງສະພາແຫ່ງຊາດກ່ຽວກັບຮູບການ ແລະ ເນື້ອໃນຂອງການຊັກຖາມ, ໃນນັ້ນມີການຕັ້ງຄຳຖາມ, ການຍົກອອກບັນຫາກັບບັນດາລັດຖະມົນຕີ ແລະ ບັນດາສະມາຊິກລັດຖະບານໂດຍກົງ. ບົນພື້ນຖານດັ່ງກ່າວ, ວາລະຊັກຖາມໄດ້ສະຫງວນເວລາສ່ວນຫຼາຍໃຫ້ແກ່ການຊັກຖາມ ແລະ ຖືເອົາເນື້ອໃນການຊັກຖາມເປັນຈຸດສຸມແທນທີ່ໃຫ້ການ ສະຫງວນເວລາໃຫ້ແກ່ການໂຕ້ເວທີລະຫວ່າງບັນດາສະມາຊິກດ້ວຍກັນ.
(ແຫຼ່ງຄັດຈາກ VOV)